CELEX: 62013CN0182
Language: el
Date: 2013-04-12 00:00:00
Title: Υπόθεση C-182/13: Αίτηση προδικαστικής αποφάσεως, την οποία υπέβαλε το Industrial Tribunals (Βόρεια Ιρλανδία) (Ηνωμένο Βασίλειο) στις 12 Απριλίου 2013 — Valerie Lyttle, Sarah Louise Halliday, Clara Lyttle, Tanya McGerty κατά Bluebird UK Bidco 2 Limited

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/4
            
         Αίτηση προδικαστικής αποφάσεως, την οποία υπέβαλε το Industrial Tribunals (Βόρεια Ιρλανδία) (Ηνωμένο Βασίλειο) στις 12 Απριλίου 2013 — Valerie Lyttle, Sarah Louise Halliday, Clara Lyttle, Tanya McGerty κατά Bluebird UK Bidco 2 Limited
   (Υπόθεση C-182/13)
   2013/C 189/06
   Γλώσσα διαδικασίας: η αγγλική
   
      Αιτούν δικαστήριο
   
   Industrial Tribunals (Βόρεια Ιρλανδία)
   
      Διάδικοι στην υπόθεση της κύριας δίκης
   
   
      Ενάγουσες: Valerie Lyttle, Sarah Louise Halliday, Clara Lyttle, Tanya McGerty
   
      Εναγόμενη: Bluebird UK Bidco 2 Limited
   
      Προδικαστικά ερωτήματα
   
   
               1)
            
            
               Έχει ο όρος «επιχείρηση» στο πλαίσιο του άρθρου 1, παράγραφος 1, στοιχείο α', περίπτωση ii, της οδηγίας 98/59/ΕΚ (1) του Συμβουλίου την ίδια σημασία όπως στο πλαίσιο του άρθρου 1, παράγραφος 1, στοιχείο α', περίπτωση i, της οδηγίας αυτής;
            
         
               2)
            
            
               Σε περίπτωση αρνητικής απαντήσεως, μπορεί να αποτελεί «επιχείρηση», κατά την έννοια του άρθρου 1, παράγραφος 1, στοιχείο α', περίπτωση ii, μια οργανωτική υπομονάδα ενός επιχειρηματικού φορέα, ο οποίος αποτελείται από ή περιλαμβάνει περισσότερες από μια τοπικές μονάδες εργασίας;
            
         
               3)
            
            
               Αφορά η φράση «τουλάχιστον 20», του άρθρου 1, παράγραφος 1, στοιχείο α', περίπτωση ii, της οδηγίας, τον αριθμό των απολύσεων σε όλες τις επιχειρήσεις του εργοδότη ή αφορά μόνον τις απολύσεις ανά επιχείρηση; (απαιτούνται δηλαδή «20» απολύσεις σε μια οποιαδήποτε επιχείρηση ή απαιτούνται 20 απολύσεις συνολικά;)
            
         
      (1)  Οδηγία 98/59/ΕΚ του Συμβουλίου της 20ής Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις (ΕΕ L 225, σ. 16).